9. ΝΟΜΟΣ υπ’ αριθ. 3674 της 11/18 Μαρτ. 1957 (ΦΕΚ Α΄40) Περί ποινικής και πειθαρχικής διώξεως των ανηκόντων εις το Λιμενικόν Σώμα ανδρών. Άρθρον μόνον.-1.Δι’ αποφάσεως του Υπουργού Εμπορικής Ναυτιλίας δημοσιευομένης εις την Εφημερίδα της Κυβερνήσεως δύναται να ανατεθή η άσκησις ποινικής διώξεως κατά των υπαξιωματικών Λ.Σ., λιμενοφυλάκων και ναυτών Λ.Σ., ως και των υπό του άρθρ. 272 του Στρατιωτικού Ποινικού Κώδικος προβλεπομένων καθηκόντων επί μηνύσεων κατά των ανωτέρω ανδρών Λ.Σ., εις τον Γενικόν Διευθυντήν του Υπουργείου Εμπορικής Ναυτιλίας, ως Αρχηγόν του Λιμενικού Σώματος. 2.Δι’ ομοίας αποφάσεως του Υπουργού Εμπορικής Ναυτιλίας δύναται να ανατεθή εις τον Αρχηγόν του Λ.Σ. η κατά τας κειμένας διατάξεις παραπομή Υπαξιωματικών Λ.Σ., και Λιμενοφυλάκων ενώπιον των αρμοδίων Ανακριτικών και Πειθαρχικών Συμβουλίων ως και η συγκρότησις των Συμβουλίων τούτων. 3.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 